Andújar Mendilerroko Natura Parkea

Andújar Mendilerroko Natura Parkea, gaztelaniaz: Parque natural de la Sierra de Andújar, Espainiako Jaéngo probintziaren ipar-mendebaldean dagoen babestutako eremu natural bat da, Andaluzia autonomia erkidegoan. Andújar, Baños de la Encina, Marmolejo eta Villanueva de la Reina udalerrien lursailetan hedatzen da. 1989an sortua izan zen eta 739,76 kilometro karratuko azalera du. Natura 2000, Hegaztientzako babes bereziko eremua eta Kontserbazio bereziko eremuaren parte da. Natura parkeak hiruki laukizuzen ia perfektu bat osatzen du eta Andre Maria Cabezakoaren baselizaren kokalekua izateagatik ezaguna da. Flora eta fauna Andújar mendilerroan arte eta artelatzez osatutako baso zabalak daude, tartean Sierra Morenako handiena. Pinudi basoak ere badaude. Orein arrunt, adarzabal, mufloi eta basurdeen bizilekua da, bai eta otso, katamotz, mangosta, basakatu, igaraba, putre beltz eta eguzki-arrano iberiarrena ere. Katamotz iberiarraren erreserba nagusia da